Լուրեր Հայաստանից - ԱՆՍԱՀՄԱՆ ՏԽՈՒՐ ԷՐ ՍԱՀՄԱՆԻՆ <<Հուլիս 2012ԵԵՉՀՈւՇԿ 12345678910111213141516171819202122232425262728293031 Հրատարակվում է բնօրինակը © 168 ԺամՀրատարակված է Հուլիս 17, 2012ԱՆՍԱՀՄԱՆ ՏԽՈՒՐ ԷՐ ՍԱՀՄԱՆԻՆՏավուշի մարզի Դովեղ սահմանամերձ գյուղում հայտնվեցի լրիվ պատահաբար: Նույն մեքենայում, որով Նոյեմբերյանի Կողբ գյուղ էի մեկնում, երիտասարդ մի աղջիկ կար` Դովեղից: Վարորդը նախ պետք է նրան տեղ հասցներ: Մինչ այդ` աղջիկը պատմում էր, որ գյուղն այժմ ունի մոտ 450 բնակիչ (թեեւ պաշտոնական տվյալներով` բնակիչների թիվը 670 է): «Գյուղից հեռանում են` ով կարող է: Մնացել են հիմնականում տարեցները եւ ինձ նման մի քանիսը»: Խմելու եւ ոռոգման ջրի խնդիրը մասամբ է լուծված, թեեւ վարձը գանձում են պարտաճանաչորեն: Ի դեպ, ջրագծի անցկացման համար անհրաժեշտ 700 դոլարը հանգանակել են Ռուսաստանում բնակվող մեծահարուստ դովեղցիները: Աշխատատեղ չկա: Հողի մոտ 70 տոկոսն անմշակ է, քանի որ հակառակորդի դիպուկահարները ցանկացած պահի կարող են կրակել: Հասանք Դովեղ: Թեթեւ անձրեւ էր մաղում: Գյուղերում թեթեւ անձրեւը «Շերբուրգյան անձրեւանոցներ» ֆիլմի ռոմանտիկայի հետ որեւէ կապ չունի: Անձրեւից գյուղում ճանապարհը միանգամից դառնում է անանցանելի, եւ միայն երկարաճիտք ռետինե կոշիկներով է հնարավոր հաղթահարել ցեխոտ ճանապարհը: Գյուղում գտնվելուս ընթացքում որեւէ կենդանի շունչ չհանդիպեց` մեկ-երկու թրջված հավից բացի: Այս տարվա ապրիլի 25-ին հակառակորդի դիրքերից 40 րոպե անընդմեջ գյուղը գնդակոծվել էր: Կրակահերթն ուղղվել էր հատկապես մանկապարտեզի եւ դպրոցի շենքի ուղղությամբ: Վարորդին խնդրեցի ցույց տալ դպրոցի շենքը: Դասասենյակներից պարզ երեւում էին հակառակորդի դիրքերը: Դովեղի դպրոցում սովորում է 90 աշակերտ: Առաջին հայացքից 90-ը հնչեղ է թվում: Բավական է այդ 90-ը բաժանել 12-ի (դպրոցներում ուսումնառությունը 12 տարի է), յուրաքանչյուր դասարանում ստացվում է 7-8 երեխա: Դպրոցը, ինչպես բոլոր դպրոցները, ֆինանսավորվում է` ըստ երեխաների թվի: Դովեղն Ադրբեջանին սահմանակից է 19 կմ երկարությամբ: Ադրբեջանական դիրքերի եւ Դովեղի միջեւ հեռավորությունը 2 կմ է: Եվ մինչ Երեւանի կենտրոնում մեր պաշտոնյաները եւ օլիգարխները շրջում են թիկնապահներով, այս 90 երեխան ողջ տարին գնում են դպրոց` ուղիղ ադրբեջանցիների նշանառության տակ: Միայն չարակամները կարող են ասել, որ երկրի իշխանությունները Հայաստանը` առհասարակ, սահմանամերձ գյուղերը` հատկապես, անտերության են մատնել: Բազմաթիվ որոշումներ, օրենսդրական նախաձեռնություններ ու փաթեթներ կան: Գյուղացիներն անգամ գլխի չեն ընկնում` իրենցով զբաղվող քանի հիմնադրամ ու միջազգային ֆինանսական կազմակերպություն կա` «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկ, Հայաստանի սոցիալական ներդրումների հիմնադրամ, Համաշխարհային բանկ, Գյուղատնտեսության զարգացման միջազգային հիմնադրամ (ԻՖԱԴ): Գյուղացին եւ նրա հոգսերը իշխանությունների ամենօրյա ուշադրության կենտրոնում են: Հենց երեկ հաղորդագրություն տարածվեց, որ ՀՀ փոխվարչապետ, Տարածքային կառավարման նախարարն աշխատանքային այցով եղել է Տավուշում: Նախարարության լրատվական ծառայության տարածած հաղորդագրությունից պարզ դարձավ, որ Իջեւանի գրադարանի վերանորոգման համար պետբյուջեից հատկացվել էր 53 միլիոն դրամ, «աշխատանքներն ավարտին հասցնելու համար անհրաժեշտ է եւս 30 միլիոնը»: Ինչ խոսք, հնարավոր չէ բացառել, որ Իջեւան քաղաքից արտագաղթողների մի մասը հեռացել է հատկապես այն պատճառով, որ քաղաքի գրադարանը նորոգ չի եղել: Եվ այս ձեռնարկն առիթ կլինի շատ իջեւանցիների համար` վերանայել հայրենիքից անվերադարձ գնալու որոշումը: ԻՖԱԴ-ի գրասենյակի կողմից նախատեսված է գազիֆիկացնել Ոսկեպար, Ոսկեվան, Բաղանիս, Բարեկամավան, Կոթի, Ջուջեւան համայնքները: Կոթին, Ոսկեպարը, Ոսկեվանը, Բաղանիսը, Բարեկամավանը սահմանամերձ գյուղեր են, ուր վերջին անգամ գազ ունեցել են 1983-84 թվականներին: Սահմանամերձ այս գյուղերը 21-րդ դար են մտել` առանց գազիֆիկացման: Գյուղացիներն իրենց կենցաղը կարգավորել են այնպես, որ գազի անհրաժեշտությունը գրեթե չի զգացվում: Հետեւաբար` գյուղերի գազիֆիկացումը դժվար է համարել այն լուրը, որով սահմանամերձ գյուղի բնակիչները կուրախանան այնքան, որքան ուրախ են այս ծրագրի մեկնարկի համար 2,5 միլիոն դոլարի ներդրում հաջողացրած պաշտոնյաները: Խնդիրն այն է, որ այդ մարդիկ ի վիճակի չեն լինելու վճարել օգտագործած գազի համար: Օրինակ, Նոյեմբերյան քաղաքում գազիֆիկացման խնդիրը լուծված է գրեթե 100 տոկոսով, սակայն նոյեմբերյանցիներին այդ հոգատարությունը չի գոհացրել: Երբ Դովեղից հետո մտանք Նոյեմբերյան, ուր մարզադաշտի հարեւանությամբ բնակվում էր հորաքրոջս որդին` իր մեծ ընտանիքով, դուռը փակ գտա: Այգում, ծառերի տակ անխնամ թափված էր խնձորի, սալորի բերքը... Հարեւաններն ասացին, որ նրանք մեկնել են Ռուսաստան: Մեծ կողպեքով փակ գտա նաեւ հորաքրոջս աղջկա տան դուռը` Կողբ գյուղում: Այս գյուղերում կողպեքն ավելորդ զգուշավորություն է...Լիլիթ ԱՎԱԳՅԱՆ<< | Սկիզբ | >> Tweet TranslateTranslateRSS © 168 ԺամՎերջին լուրերը, Հուլիս 17, 2012ՀԱՅԿԱԿԱՆ ԿՐԹՈՒԹՅԱՆ ՎԻՐՏՈՒԱԼ ՄԻՋԱԿԱՎԱՅՐՈՒՄ՝ ԱՄԵՆՈՒՐ ԵՒ ՑԱՆԿԱՑԱԾ ԺԱՄԻԱյժմ տեղեկատվական-հեռահաղորդակցական տեխնոլոգիաները հնարավորություն են տալիս հատել ժամանակի եւ տարածության բոլոր սահմանները: Տեխնոլոգիաների բերած այս հնարավորությունները լայնորեն կիրառվում են Հայկական ...ԲՈՒԺԻՉ ՆԱՄԱԿՆԵՐՃահճային բուժարարներ Եղեգնը եւ կերոնն աճում են ճահճակալած հողերում, դանդաղ հոսող ցածր ջրերում։ Դրանց սերմերը տարածվում են քամու եւ հոսող ջրերի միջոցով։ Եթե դրանք ծլում են նոր տեղում եւ ցողուն տալիս, ...ՄԵՐ ՀԱՍԱՐԱԿՈՒԹՅՈՒՆԸ ԴԵՄՈԳՐԱՖԻԿ ՃԳՆԱԺԱՄ Է ԱՊՐՈՒՄ2008թ. հիմնադրված` Fertilty Center մարդու պտղաբերության կենտրոնը Հայաստանում զբաղվում է զույգերի վերարտադրողական ֆունկցիայի կարգավորմամբ: Հայաստանում այսօր, ի տարբերություն մի շարք երկրների, անպտղության ...ԱՆԱՍՆԱՊԱՀԱԿԱՆ ՄԹԵՐՔՆԵՐԸ ԹԱՆԿԱՆԱԼՈ՞Ւ ԵՆԼոռու մարզում այս տարի մշակվել է գյուղատնտեսական հողերի ընդամենը 35 տոկոսը: «Հետքին» այս մասին ասել է մարզպետ Արթուր Նալբանդյանը: Ըստ նրա, ամենացածր տոկոսն արձանագրվել է Տաշիրի տարածաշրջանում, որտեղ 12.000 ...NOKIA-Ն 50%-ՈՎ ԷԺԱՆԱՑՆՈՒՄ Է ՍՄԱՐԹՖՈՆՆԵՐԸՖիննական Nokia ընկերությունն ԱՄՆ-ում 50%-ով կրճատել է մի քանի շաբաթ առաջ թողարկած Lumia 900 սմարթֆոնի գինը` վաճառքի «աղետալի» ցածր ցուցանիշների պատճառով. հայտնում է Associated Press-ը: Կանխատեսվում էր, ...